Document ID: 31991D0318

ΑΠΟΦΑΣΗ ΤΟΥ ΣΥΜΒΟΥΛΙΟΥ της 17ης Ιουνίου 1991 σχετικά με τη γνωστοποίηση της αποδοχής εκ μέρους της Κοινότητας τις διεθνούς συμφωνίας του 1983 για τον καφέ, όπως παρατάθηκε μέχρι τις 30 Σεπτεμβρίου 1992 ( 91/318/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 116,
την πρόταση της Επιτροπής,
Εκτιμώντας :
ότι, με την απόφαση 87/485/ΕΟΚ ( 1 ), το Συμβούλιο ενέκρινε τη διεθνή συμφωνία του 1983 για τον καφέ, η οποία τέθηκε σε ισχύ την 1η Οκτωβρίου 1983 για περίοδο έξι ετών, μέχρι τις 30 Σεπτεμβρίου 1989 -
ότι, με το ψήφισμα αριθ . 347 της 4ης Ιουλίου 1989, το διεθνές συμβούλιο του καφέ αποφάσισε ότι η συμφωνία θα παραταθεί για περίοδο δύο ετών, μέχρι τις 30 Σεπτεμβρίου 1991 - ότι, με το ψήφισμα αριθ . 352 της 28ης Σεπτεμβρίου 1990, το διεθνές συμβούλιο του καφέ αποφάσισε ότι η συμφωνία θα παραταθεί για μια νέα περίοδο ενός έτους, μέχρι τις 30 Σεπτεμβρίου 1992 -
ότι όλα τα κράτη δήλωσαν την πρόθεσή τους να εφαρμόσουν τη συμφωνία -
ότι πρέπει η Κοινότητα και τα κράτη μέλη της να γνωστοποιήσουν ταυτόχρονα στο Γενικό Γραμματέα του Οργανισμού Ηνωμένων Εθνών την αποδοχή της εν λόγω συμφωνίας, όπως αυτή παρατάθηκε μέχρι τις 30 Σεπτεμβρίου 1992,
ΑΠΟΦΑΣΙΖΕΙ :
Άρθρο 1
1 . Σύμφωνα με το ψήφισμα αριθ. 352 της 28ης Σεπτεμβρίου 1990 του διεθνούς συμβουλίου καφέ, η διεθνής συμφωνία του 1983 για τον καφέ, όπως παρατάθηκε μέχρι τις 30 Σεπτεμβρίου 1992, εγκρίνεται εξ ονόματος της Ευρωπαϊκής Οικονομικής Κοινότητας .
Το κείμενο του ψηφίσματος επισυνάπτεται στην παρούσα απόφαση .
2 . Η Κοινότητα και τα κράτη μέλη της, μόλις ολοκληρωθούν οι απαιτούμενες εσωτερικές διαδικασίες, γνωστοποιούν ταυτόχρονα στο Γενικό Γραμματέα του Οργανισμού Ηνωμένων Εθνών την εκ μέρους τους αποδοχή της συμφωνίας, όπως αυτή παρατάθηκε μέχρι τις 30 Σεπτεμβρίου 1992 .
Άρθρο 2
Ο πρόεδρος του Συμβουλίου εξουσιοδοτείται να ορίσει το αρμόδιο πρόσωπο που θα προβεί στη γνωστοποίηση η οποία προβλέπεται στο άρθρο 1 παράγραφος 2 εξ ονόματος της Ευρωπαϊκής Οικονομικής Κοινότητας . Λουξεμβούργο, 17 Ιουνίου 1991 .

Labels: 3
17
5